今日約左班朋友仔食飯，見食評講都唔錯，但非常失望，唔明點解咁多好評，被騙了！蒜香火腿絲燴長通粉完全係難食，汁還汁，長通粉還長通粉，啲汁就咁倒喺長通粉面頭，本身長通粉又冇味，啲汁又係冇乜味，又唔香！燒牛肉配田園沙律又係冇味，好似冇醬汁咁！好彩有小食食下，叫做好過冇啦，水準一般！蜜糖雞翼，冇乜蜜糖味，味道可以！未試過同呢班朋友仔食唔晒啲野，停晒手，因為大家都係唔浪費食物嘅人，另外有幾個都幾大食下，所以冇下次！